Pieter hoor hom amper nie. Wat hy sien, is iets wat hy nog nooit op Dasseneiland gesien het. Nog nooit het die see so gelyk nie.
"Dis snaaks. Dis baie snaaks," sê Pieter en kyk na die baie pikkewyne wat uit die water gewaggel kom, "Kom ons gaan kyk wat dit is."
Pieter kyk af na sy pote. Haai ja, die see was nog nooit so snaaks nie," sê hy en probeer weer 'n keer op die rots klouter.
"Ek sal jou byt! Ek sal jou byt!" skree Pieter. Hy pik-pik met sy skerp snawel aan die vingers wat hom versigtig in 'n kartondoos met loergaatjies sit.
Die menshande tel die kartondoos op. Pieter, Paultjie en Donsie kyk deur die loergate aan die kante van die doos. Hulle kartondoos word saam met baie ander in 'n helikopter gelaai.
Daar word die dose afgelaai en op 'n trok gelaai. Toe die trok begin dreun, kyk Pieter, Paultjie en Donsie deur die loergate. Al wat hulle kan sien is die ander kartondose om hulle.